**קריטריונים למתן סיוע ללומדים במכינות הקדם אקדמיות**

**במכללות האקדמיות להכשרת עובדי הוראה שבתקצוב משרד החינוך**

**ומתן תמריצים למכינות – תשפ"ה ואילך**

**תקנה תקציבית : 20670167 – 200017103**

1. **רקע:**

מדיניות האגף לחינוך מבוגרים (להלן – האגף) במשרד החינוך (להלן – המשרד) היא קידום למידת מבוגרים לאורך החיים תוך מתן מענה רלוונטי ומקצועי לצרכים השונים של אוכלוסיית המבוגרים, בני 18 ומעלה, במגזרים השונים של החברה בישראל.

המשרד מבקש לאפשר ללומדים הזכאים להשלים את לימודיהם במכינה קדם אקדמית במכללות האקדמיות להכשרת עובדי הוראה שבתקצוב משרד החינוך, על מנת להשתלב במערך הלימודים האקדמיים בישראל, וזאת באמצעות מתן סיוע, כפי שיפורט להלן.

1. **התוכנית**

תקצוב למכינות קדם אקדמאיות במכללות להוראה עבור שכר הלימוד של סטודנטים הלומדים במסלולים המאושרים על ידי המל"ג.

* 1. סיוע במימון שכר לימוד

הסיוע יינתן בגין קליטת לומדים זכאים לסיוע בהתאם לאופן חלוקת התקציב ולמדדים סוציו-אקונומים, במסלולים המאושרים על ידי המל"ג : **מסלול ייעודי, מסלול קדם- ייעודי ומסלול בגרותי**.

בהתאם למסמך ההבנות ליישום המתווה למכינות הקדם אקדמיות בין המועצה להשכלה גבוהה/הוועדה לתכנון ולתקצוב, הקרן לחיילים משוחררים במשרד הביטחון ומשרד החינוך, מיום 25/2/16, נקבע בהחלטת המועצה להשכלה גבוהה מיום 9/8/16 המאמצת את החלטת הוועדה לתכנון ולתקצוב מיום 20/4/16 (להלן – החלטות מל"ג וות"ת) כי החל משנת הלימודים תשע"ט, יוחל שכר לימוד אחיד במכינות הקדם אקדמיות ויוצמד לגובה שכר הלימוד לתואר שני, העומד כיום (תשפ"ה) על **15,748** **₪** והמתעדכן אחת לשנה בהתאם למדד המחירים לצרכן של חודש יולי בכל שנה.

שכר הלימוד המלא מתייחס למכינה במסלול ייעודי שנתי. שכר הלימוד למסלולים אשר אורכם שונה ו/או מספר הש"ש נמוך יותר, יחושב באופן יחסי וזאת בהתאם למכתבו של ממונה תחום הנגשה לאוכלוסיות ומכינות, מל"ג- ות"ת, מר אורי זיו למוסדות האקדמיים מיום ה-2.9.2024 המצורף כנספח. תקצוב מלגת שכר הלימוד בגין הלומדים הזכאים לסיוע תותאם החל משנה"ל תשע"ט לסכומים הללו.

* 1. מעטפת סיוע לבני קהילת יוצאי אתיופיה

מעטפת הסיוע נועדה להבטיח ללומדים עולי/יוצאי אתיופיה סיוע תומך על מנת להקל על התמודדותם, בהשתלבותם בחברה בישראל.

עולה מאתיופיה – עד 15 שנה מיום עלייתו.

המעטפת כוללת סיוע במימון: מעונות, הסעות, הכנה לפסיכומטרי, אבחון לקויי למידה, שיעורי עזר, הכוון מקצועי ואקדמי, ספרי לימוד. לכל תלמיד מתאימה המכינה סיוע עפ"י צרכיו, ועד לגובה 6,100 ₪ בלבד ללא תלות במספר חודשי מסלול, אך לתלמידים הלומדים במסלול המדורג יינתן סיוע בסך 1,590 ₪.

* 1. תמריצים למכינות הקדם-אקדמיות

בהתאם למסמך הבנות ולהחלטות מל"ג וות"ת, יינתנו תמריצים מבוססי עלות נורמטיבית לסטודנט ועמידה ביעדי מדיניות, למכינות הקדם אקדמיות שבמכללות להכשרת עובדי הוראה שבתקצוב משרד החינוך.

1. **אוכלוסיית היעד**

כלל אוכלוסיית המבוגרים במדינה מגיל 18 הלומדים במכינות קדם אקדמיות שהוכרועל ידי מל"ג במכללות להכשרת עובדי הוראה המתוקצבות ע"י משרד החינוך, ושאינם זכאים לקבלת סיוע מהקרן לחיילים משוחררים במשרד הביטחון בהתאם לחוק לקליטת חיילים משוחררים, התשנ"ד – 1994 (להלן – חוק חיילים משוחררים).

על הלומדים לעמוד בתנאי הקבלה המפורטים בנספח א' [להחלטת מל"ג](https://che.org.il/decision/%D7%99%D7%99%D7%A9%D7%95%D7%9D-%D7%94%D7%A8%D7%A4%D7%95%D7%A8%D7%9E%D7%94-%D7%94%D7%98%D7%A8%D7%95%D7%9D-%D7%90%D7%A7%D7%93%D7%9E%D7%99%D7%AA-%D7%91%D7%9E%D7%9B%D7%99%D7%A0%D7%95%D7%AA-%D7%94%D7%97/) על הרפורמה הטרום אקדמית.

לומדים בני קהילת יוצאי אתיופיה, שהם או הוריהם נולדו בה, מעל גיל 18 זכאים לסיוע נוסף הקרוי "מעטפת לעולי אתיופיה".

1. **תנאי סף**
	1. מסלול מכינה קדם אקדמית במכללות האקדמיות להכשרת עובדי הוראה שבתקצוב משרד החינוך המוכר על ידי המל"ג לפי הרשימה [שבקישור זה](https://che.org.il/%D7%9E%D7%9B%D7%99%D7%A0%D7%95%D7%AA-%D7%A7%D7%93%D7%9D-%D7%90%D7%A7%D7%93%D7%9E%D7%99%D7%95%D7%AA-2/).
	2. המכינה תגיש תוכנית תקציבית בהתאם לטופס הבקשה שיצורף לקול הקורא.
2. **אופן חלוקת התקציב**

התקציב יחולק על פי סדר העדיפות הבא, ובהתאם לכללים, למסלולים ולהיקפים המפורטים להלן:

* 1. תלמידים ממשיכים

ראשית, יינתן סיוע ללומדים שהחלו את לימודיהם בשנת הלימודים הקודמת, ונקבע להם סיוע בשכר לימוד, ועליהם להשלים את מסלול לימודיהם שאושר להם, במכינות הקדם אקדמיות, במכללות האקדמיות להכשרת עובדי הוראה שבתקצוב משרד החינוך.

* 1. תלמידים חדשים

לאחר מכן, יינתן סיוע בשכר לימוד ללומדים שאינם זכאים לקבלת סיוע מהקרן לחיילים משוחררים במשרד הביטחון בהתאם לחוק, במכינות הקדם אקדמיות שבמכללות האקדמיות להכשרת עובדי הוראה שבתקצוב משרד החינוך.

**המכינות ידורגו את התלמידים הראויים לסיוע ואת זכאותם לפי סעיפים 5.1 ו5.2 ובהתאם לנספח א'. בהינתן למגבלה תקציבית, כל תלמיד יקבל אחוז תקצוב אחיד בהתאם למגבלה.**

* 1. מעטפת לתלמידי יוצאי אתיופיה

אם יוותר תקציב, יינתן מימון במסגרת מעטפת לעולי אתיופיה, ללומדים במכינות הקדם אקדמיות שבמכללות להכשרת עובדי הוראה שבתקצוב משרד החינוך. בהינתן למגבלה תקציבית, כל תלמיד יקבל אחוז תקצוב אחיד בהתאם למגבלה.

* 1. תמריצים עבור המכינות

חלוקת התקציב בסעיף זה תהיה בהתאם ליתרה התקציבית לאחר חלוקת הסיוע כמפורט בסעיפים 5.1 , 5.2 ו5.3. יבוצע דרוג המכללות בהתאם לממוצע האשכול החברתי כלכלי של מקומות המגורים של הלומדים בכל מכללה, כמפורט בנספח ב'. בהינתן למגבלה תקציבית, כל מכינה תקבל אחוז תקצוב אחיד בהתאם למגבלה.

1. **דיווח, בקרה ועיצומים**
2. תקצוב במסגרת קול קורא זה יתבצע בתנאי שהמכללה לא מתוקצבת בדרך נוספת, לרבות קול קורא אחר, עבור פעילות זהה.
3. אישור התקצוב מותנה בקיומו של תקציב בתקנה ובאישור של ועדת ההקצבות.
4. קבלת התשלום עבור שכר הלימוד למסלול לימודים ומעטפת הסיוע ליוצאי אתיופיה תתבצע בכפוף להגשת דו"חות ביצוע, שיאושרו על ידי מנהל האגף.
5. התשלום לא יעלה על עלות ביצוע הפעילות המתוקצבת בפועל, והוא כפוף כאמור לעיל להגשת דו"חות ביצוע באופן שייקבע ע"י המשרד.
6. המשרד רשאי לדרוש כל פרט או מסמך מאת המכללה כתנאי לביצוע תשלום.
7. יובהר כי אי הגשת דו"חות ביצוע באופן שייקבע ע"י המשרד, לרבות איחור בהגשתם, עלולה להביא לביטול התקצוב באופן חלקי או מלא, בהתאם לשיקול דעתו הבלעדי של המשרד.
8. אם יתברר בעקבות בקרה על המכללה שאליה הועבר התקציב כי אינה פועלת על פי נהלי התוכנית, או שהוצג מצג שווא, או שדווחו דיווחים שנמצאו שגויים, רשאית ועדת ההקצבות לקזז את הסכום שהועבר מהתשלומים המגיעים במערכת התשלומים המרכזית של משרד החינוך (מת"מ).
9. **תקציב**

יובהר כי התקציב הינו בהתאם למקורות תקציביים שהוגדרו, ובהתאם לתקציב קיים.

**חתימות:**



 **מאיר שמעוני מעוז ביגון עו"ד אפרת לוי שרעבי**

 **מנכ"ל המשרד מנהל האגף לחינוך מבוגרים לשכה משפטית**

**\_\_\_\_\_\_\_\_\_\_\_\_ \_\_**

 **אסף יחזקאל חגית אביטל**

 **סגן החשב מינהל כלכלה ותקציבים**

**נספח א'-**

**פירוט סוגי הסיוע הניתנים לאוכלוסיית היעד לזכאות**

סיוע במימון שכר הלימוד ללומדים הזכאים לסיוע על פי נתוניהם הסוציו-כלכליים והאישיים, כמפורט במסמך זה.

**מדדים לקביעת זכאות לסיוע והיקפו**

הזכאות לסיוע והיקפו נקבעים על פי מדדים סוציו-כלכליים אישיים של כל לומד לפי שקלול של ניקוד הניתן לכל מדד, וההכנסה לנפש של הלומד.

1. המדדים הסוציו-כלכליים

נתוניו האישים המשפחתיים והכלכליים של כל לומד, מכומתים עפ"י ניקוד מצטבר הניתן על פי המדדים כמפורט להלן:

|  |  |
| --- | --- |
| **מדד** | **ניקוד** |
| מדד הטיפוח של ביה"ס האחרון שבו למד הוא 3 ומעלה | 20 |
| אזור מגורים שממנו מגיע הלומד באשכול חברתי כלכלי 4 ומטה על פי מדד הלמ"ס.  | 20 |
|  11 שנות לימוד ומטה | 20 |
| מסלול לימודים בביה"ס האחרון שאינו לבגרות  | 20 |
| שנות לימוד של אחד ההורים עד 8 שנות לימוד  | 7 |
| שנות לימוד של אחד ההורים 9-12 שנות לימוד  | 5 |
| מצב בגרות- חלקי | 10 |
| מצב בגרות- ללא | 15 |
| על כל אח מעבר לילד השני במשפחה  | 2 |
| סימון מצב משפחתי מיוחד- נכות, משפחה שכולה, פטירת אח, גירושין | 15 |
| סימון מצב משפחתי מיוחד- שני מופעים ומעלה | 20 |
| סימון מצב חברתי כלכלי- אבטלה ממושכת וקבלת הבטחת הכנסה במשפחה  | 5 |

1. כללים לחישוב הכנסה לנפש

זכאותם של יתום משני הוריו, חייל בודד שהחל את לימודיו לא יאוחר מסוף השנה השלישית לאחר שחרורו, ושל יוצאי אתיופיה, תחושב ללא תלות במדדים ובהכנסות.

ההכנסה לנפש מחושבת על-פי סכום ההכנסות ברוטו וההכנסות מקצבת הילדים (המחושבת אוטומטית לכל הילדים שגילם פחות מ-18) המחולק, במספר הנפשות במשפחה, הכולל את ההורים, הלומד ואת כל הילדים שגילם עד 24.

לומד שמתגורר במרחק של מעל 50 ק"מ מהמכינה, ניתנת תוספת של 10% למדרגות להכנסה לנפש.

לומד רווק – ההכנסות שיחושבו יהיו של הוריו, והנפשות לחישוב יהיו אחיו הקטינים והוריו.

לומד נשוי – ההכנסות שיחושבו יהיו שלו ושל בן/ת הזוג והנפשות לחישוב יהיו ילדיו ובן/ת הזוג.

**החלטת היקף המלגה עבור כל תלמיד**

בהתאם לטבלה בסעיף 1, כל תלמיד מקבל ניקוד עבור המצב סוציו-אקונומי שלו ויחולקו התלמידים בשני דגמים:

1. לומד "ראוי לקידום" (דגם א') – לומדים במכינות שצברו 36 נקודות ומעלה.

המכינה תבחן את אחוז זכאותו למלגה לפי הכנסותיו של הלומד המחושבת לפי סעיף 2 ובהתאם לטבלת דירוג הכנסות עבור לומדי דגם א' שלהלן :

|  |
| --- |
| **תלמיד ראוי לקידום** |
|  הכנסה לנפש בשקלים מ - |  הכנסה לנפש בשקלים עד -  | אחוזי סיוע מלגות לימודים |
| 0 ₪   |  6,789 ₪  | 100% |
| 6,790 ₪  | 8,146 ₪  | 50% |
| ₪ 8,147 |  | אין סיוע |

1. לומד "אחר" (דגם ב') – יתר הלומדים בעלי ניקוד נמוך יותר.

המכינה תבחן את אחוז זכאותו למלגה לפי הכנסותיו של הלומד המחושבת לפי סעיף 2 ובהתאם לטבלת דירוג הכנסות עבור לומדי דגם ב' שלהלן:

|  |
| --- |
| **תלמיד "אחר"**  |
| הכנסה לנפש מ - | הכנסה לנפש עד -  | אחוזי סיוע מלגות לימודים |
| 0 ₪   | 4,072 ₪  | 100% |
| ₪ 4,073 | 4,616 ₪  | 50% |
| ₪ 4,617 |  | אין סיוע |

**נספח ב'**

**להלן דרך חישוב התמריצים ומרכיביהם**:

תמרוץ בגין כלל הלומדים במכינה – על פי הנתונים של שנת הלימודים הקודמת, ובהתבסס בעלות הנורמטיבית ובהתחשב בשכר הלימוד האחיד, התעריף למסלול השנתי הינו 2,240 ₪. תעריף זה יוכפל במקדם החלקיות בהתאם למכתבו של מר אורי זיו למוסדות האקדמיים מיום 2.9.2024 המצורף כנספח למסמך זה.

במסלול הבגרותיים יחולק התעריף השנתי ב-32 ויוכפל במספר הש"ש של כל מסלול בפועל.

המכפלה שתתקבל לעיל תוכפל שוב, והפעם במספר הלומדים בכל המסלולים במכינה, בהתאם לנתוני דו"חות של שנת הלימודים הקודמת. מרכיב נשירה אחיד בשיעור 15% יופחת מהמכפלה אחרונה.

**תמריץ בגין אשכול כלכלי חברתי (מקדם פריפריה חברתית**)- בהתאם ליעד המדיניות לעידוד הגדלת מספר התלמידים מקרב אוכלוסיות מוחלשות. יחושב תמריץ זה כתוספת אחוזית למוסדות לפי ממוצע האשכול החברתי כלכלי של מקומות המגורים של הלומדים, בהתאם לנוסחה הבאה:

|  |  |
| --- | --- |
| **תמריץ בהתאם לסכום שהתקבל בסעיף 1** | **ממוצע אשכול חברתי**  |
| **20%** | **1-4.4** |
| **15%** | **4.5-5.4** |
| **10%** | **5.5-6.4** |

מכינות בהן האשכול הממוצע של מקומות המגורים מהם הגיעו הלומדים הנו 6.5 ומעלה, לא יקבלו תוספת בסעיף זה.

בהתאם לאמור לעיל, החישוב הכולל הנו: מספר הסטודנטים במכינה בכל מסלול X תעריף מותאם למסלול X מקדם הפחתה אחיד (0.85) X מקדם פריפריה חברתית.

התמריץ שיינתן בשנה"ל הנוכחית יהיה חלקי בגובה של 100% מהסכום שיחושב לפי הנתונים של שנה"ל הקודמת.

**נספח ג'**

**פרוטוקול ועדת סיוע תלמידים הלומדים במכינות קדם אקדמאיות לעובדי הוראה**

שם מכינה : \_\_\_\_\_\_\_\_\_\_\_ שם מנהל המכינה : \_\_\_\_\_\_\_\_\_\_\_\_ תאריך ישיבה הועדה: \_\_\_\_\_\_\_\_\_\_

שם וקוד מסלול : \_\_\_\_\_\_\_\_ תאריך תחילת מסלול : \_\_\_\_\_\_\_\_ תאריך סיום מסלול : \_\_\_\_\_\_\_\_

סה"כ לומדים במסלול \_\_\_\_\_ מס' תלמידים מממוני משרד החינוך : \_\_\_\_ מס' תלמידים שנדונו בוועדה זו : \_\_\_\_\_

שמות נוכחים בוועדה:

|  |  |  |
| --- | --- | --- |
| שם מלא | תפקיד | חתימה |
|  |  |  |
|  |  |  |
|  |  |  |
|  |  |  |

**נתוני סיוע ללומדים במסלול:**

סה"כ ממומנים 100% שכ"ל \_\_\_\_ .

סה"כ ממומנים 50% שכ"ל \_\_\_\_\_.

סה"כ ממומנים 0% שכ"ל \_\_\_\_\_.

סה"כ לומדים שוויתרו לקבל מלגה \_\_\_\_\_.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| מספר סידורי  | ת.ז | שם משפחה  | דגם | שם פרטי | הכנסה לנפש | אחוז סיוע מחושב | אחוז סיוע שאושר ע"י הועדה  | סיבת אישור הבקשה  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |